google/wiki40b huggingface dataset:
Kisanthobia

Utseende

En middelsstor (8-14 millimeter), grønn praktbille. Oversiden er svært tett og kraftig punktert.

Levevis

Arten er knyttet til døde stammer av eikeslekten, der larvene ganger seg gjennom den svært harde veden. De voksne billene klekkes på sensommeren og overvintrer

Utbredelse

Arten forekommer i et belte gjennom det sørlige Europa fra Frankrike i vest til Tyrkia og det sørvestlige Russland i øst.
Ildhale

Akvaristikk

Ildhalen har oppsiktsvekkende farger og kan lett innta hovedrollen i ethvert akvarium. Denne fisken er territoriehevdende og aggressiv. De har lav toleranse for artsfrender, ikke bare andre ildhaler men også andre arter i Epalzeorhynchos-familien, men kan holdes i selskapsakvarier hvis man velger ut de andre artene med omtanke. I et stort akvarium kan det gå bra med flere ildhaler om man kjøper en gruppe unge fisk og lar dem vokse opp sammen. Men da bør man være obs på tegn til trøbbel, og gripe inn og skille fisken om det blir for mye slåssing.
Den foretrekker en pH på mellom 6,5 og 7,5 og en temperatur mellom 22 og 24 °C. Den kan bli opp til 17 cm lang, og lever opptil 15 år.
I handelen finnes en lignende art, Epalzeorhynchos frenatum, den omtales som rød-finnet hai, da alle finnene er røde og ikke bare halefinnen. Denne arten har ikke like mørk farge på kroppen, i godt lys er den grønn-brun. I haleroten er det en sort flekk.
Vouria Ghafouri

Landslaget

Han ble tatt ut i Irans bruttotropp til VM i fotball 2018 i Russland.
Pola Gauguin

Bakgrunn

Paul Rollon Gauguin var sønn av den franske maleren Paul Gauguin (1848–1903) og vokste opp i København, og studerte arkitektur fra 1906.

Karriere

Han flyttet til Kristiania der han debuterte i 1913 og ble norsk statsborger i 1916.
Gauguin giftet seg i 1911 med bergenske Ingrid Blehr (1881–1959) og var far til den norske bildekunstneren Paul René Gauguin (1911–1976). Skuespilleren Agnes Mowinckel (1875–1963) var hans svigerinne.
I perioden 1917 til 1924 drev han Polas malerskole. Blant dem han veiledet i Norge var Tidemand Gjørud, Hans Ryggen, Bernt Clüver, Thorbjørn Egner og Gunnar Scott-Ruud. Gauguin skrev og tegnet for Tidens Tegn og Dagbladet og skrev flere biografier, og virket som kritiker i Verdens Gang fra 1945.
I 1949 flyttet han tilbake til Danmark.
Microplidus

Levevis

Larvene lever i jorda av røtter, utviklingen kan gjerne ta 2-3 år. De voksne billene besøker gjerne blomster, men aktivitetsperioden er kort.

Utbredelse

Slekten er utbredt i Afrika.
Get Back

Musikalsk utvikling

«Get Back» er uvanlig i The Beatles’ kanon ved at bortimot hvert eneste øyeblikk i sangens evolusjon har blitt i stor utstrekning dokumentert fra dens begynnelse som en improvisert riff til dens endelige miksing. Mye av denne dokumentasjonen er i form av ulovlig (men utstrakt tilgjengelig) piratopptak, og er gjenfortalt i boken Get Back: The Unauthorized Chronicle of The Beatles' Let It Be Disaster av Doug Sulpy & Ray Schweighardt.
Sangens melodi vokste ut av en ustrukturert jamming den 7. januar 1969 i løpet av øvingssesjoner ved Twickenham Studios Over de neste minuttene introduserte McCartney en del tekster, omarbeidet «Get back to the place you should be» fra George Harrisons sang «Sour Milk Sea» til «Get back to where you once belonged.» McCartney hadde spilt bass på Jackie Lomax’ innspilling av den sistnevnte sangen noen få måneder tidligere. For presseskrivet som gjorde reklame for singelen «Get Back» skrev McCartney: «Vi satt i studioet og den kom fra løse luften... vi begynte å skrive ord der og da... da vi gjorde den ferdig, spilte vi den inn ved Apple Studios og gjorde den til en sang som en berg-og-dal-bane.»
Den utgitte versjonen av sangen består av to vers, med en introduksjon, en avslutning og flere refrenger. Det første verset forteller historien om en mann som heter JoJo som forlater sitt hjem i Tucson, Arizona, for noe «California grass». (McCartneys kommende hustru Linda hadde gått på Universitet i Arizona i Tucson). Det andre verset er om en seksuelt tvetydig figur «Loretta Martin» som «thought she was a woman, but she was another man.» Singelversjonen hadde en avsluttende del som ba Lorette også om dra tilbake, «get back», hvor hun også tilhørte.
The Beatles lekte seg ofte med sangtekstene under innspillingssesjonene, noe som er åpenbart av Lennons introduksjon på albumet Let It Be: «Sweet Loretta Fart, she thought she was a cleaner, but she was a frying pan». Albumversjonen av sangen er berømt for dens avslutning hvor John Lennon kommer med følgende vittighet: «I'd like to say thank you on behalf of the group and ourselves, and I hope we passed the audition» – «Jeg vil gjerne takke på vegne av gruppen og oss selv, og jeg håper vi klarte audisjonen».
Torbjørn Sunde

Skøyter

Sunde var i barn- og undommen en meget lovende skøyteløper og representerte Gjøvik Skøiteklub. Han gikk 500 meter på tiden 41,5 bare 17 år gammel, noe som i 1971 var en imponerende prestasjon. Skøytesprinteren Sunde deltok i tre sprint-NM (1971, 1972 og 1973) med en 9.-plass som best i 1973.
Skøyteløperen Arnulf Sunde (OL-deltager 1976) er en eldre bror av Torbjørn.
Grøt

Grøt, eller graut fra norrønt grautr (av germansk grauta i betydningen grovmalt, grovkornet, beslektet med engelsk great i betydningen «stor», av «grovkornet» og grjot og gryte) er en tyktflytende matrett som er laget av gryn, mel eller ris og væske, vanligvis melk eller vann. Melketilsatt grøt serveres vanligvis varm.
Grøtmelet inneholder stivelse, slik at koking over tid fører til at massen tykner. Brukes for lite væske, får man pudding.
Grøt kan også lages av frukt eller bær eller bare saft. Tykningsmiddel er da potetmeljevning (nordisk rødgrøt) eller maisstivelse (Maisenna). Denne serveres ofte kald med melk eller fløte til.
Fefor Høifjellshotell og Hytter

Fefor Høifjellshotell ligger syd- og solvendt på 930 moh., 13 km fra Vinstra i Gudbrandsdalen, Oppland fylke.
Hotellet ble tegnet av arkitekt Ole Andreas Sverre og oppført i 1891. Byggherrene var en gruppe bønder, og i spissen stod Kristian Bø og Paul E. Hvattum. Stedet fikk navnet Fefor Høifjellshotell.

Fefor i dag (2011)

I dag er Fefor Høifjellshotell eid av Horten Hus-gründeren Gunnar Horten og hans familie.
Hotellet er i full drift og har 9 enkeltrom, 105 dobbeltrom, 2 suiter, 21 hytter. 96 av rommene er røykfrie, 5 er allergikerrom og 6 er tilrettelagt for gjester med handikap.

Historiske personer på Fefor

Gjennom tidene har Fefor blitt besøkt av kjente historiske personligheter. Kong Haakon og resten av den kongelige familien besøkte Fefor flere ganger. Og det var der at Kronprins Olav i sine yngre dager lærte å stå på ski. Fridtjof Nansen var også med i det kongelige følget.
Polforskeren Robert Falcon Scott benyttet seg av vinterlandskapet på Vinstra, etter tips fra Nansen, da han skulle prøvekjøre sine motorsleder.
Dronning Wilhelmina av Nederland besøkte Fefor i årene fra 1921 til 1955.
Møsstrond

Møsstrond er et sogn som ligger omkring Møsvatn i Rauland prestegjeld i Vinje kommune i Telemark.
Omtrent 40 av de 150 innbyggerne i sognet mangler veiforbindelse, og er derfor avhengige av båt om sommeren og snøskuter om vinteren.
Etter at Møsvatnet ble regulert, ble Møsstrond kirke liggende på øya Hovden. Her lå også Sør-Norges siste internatskole, som nå er nedlagt. I nordvestenden av Møsvatnet ligger Mogen turisthytte som er et populært startpunkt for fotturer på Hardangervidda. I juli-september går båten MB «Fjellvåken II» i rute mellom Skinnarbu og Mogen.
Møsvatn er ellers kjent for et godt røyefiske, både sommer og vinter.
Visst skal våren komme - sanger om håp

Visst skal våren komme - sanger om håp er et musikkalbum med Göran Fristorp, Anne Lise Gjøstøl og Grex Vocalis, utgitt i 1984.
Jonas L.A.

Jonas L.A. er en amerikansk komiserie for ungdom og barn som gikk på Disney Channel fra 2009 til 2010. Serien er med Jonas Brothers og handlet om brødrene Lucas og vennene deres i sommerferien. Brødrene var på ferie i sommerhuset i LA.
Mao Anying

Bakgrunn

Mao Anying var den eldste av tre søsken. Faren, Mao Zedong, forlot familien i 1927, og moren ble henrettet av Kuomintang i Changsha i 1930. Den yngste broren døde kort tid etter moren. 
Mao Anying ble deretter oppdradd av forskjellige personer og i forskjellige institusjoner sammen med sin yngre bror, Mao Anqing. I Shanghai bodde han i en tid hos pastor Dong Jianwu (董健吾), som var medlem i kommunistpartiet.

Militær

I 1936 ble han sendt av Mao til et internasjonalt internat i Moskva i Sovjetunionen. Der, og i et militærakademi, fikk han sin egentlige utdannelse. 
Under annen verdenskrig gikk Anying og hans bror Anqing in i den sovjetiske rød earme. Anying tjenestegjorde som artillerioffiser i kamp mot tyskerne i Polen.
I 1946 vendte han tilbake til Kina, til den kommunistiske hovedbasen Yan'an. 
Fra oktober 1950 deltok han som russisktolk under Koreakrigen. Han falt bare 28 år gammel den 25. november 1950 i Nord-Korea, fem uker at de første kinesiske soldater fra Folkets frigjøringshær hadde rykket inn i Korea over elven Yalu nær Dandong. Mao Anying oppholdt seg i det kinesiske hovedkvarteret med general Peng Dehuai i huler nær en gammel gullgraverbosetning, og dermed godt vernet mot luftangrep fra FN-styrkene. Om kvelden 24. november 1950 ble to P-61 Black Widows oppdaget på bakken av kineserne på en fotorekognosering i nærheten. Neste dag, den 25. november ved middagstider, slapp et sørafrikansk A-26 bombefly fire napalmbomber, og en av dem traff et skur nær hulen, mens Mao Anying og en annen offiser var der og kokte lunsj - i strid med den kinesiske hærs sikkerhetsbestemmelser.
Mao ble begravet i en gravlund for kinesiske soldater i Pyongyang.
Riku Riski

Hønefoss

I januar 2012 signerte Riski en treårsavtale med Hønefoss etter å ha blitt hentet fra polske Widzew Łódź.
I sin debutsesong for Hønefoss spilte han 26 kamper og scoret 10 mål, noe som gjorde han til lagets toppscorer denne sesongen.

Rosenborg

Den 30. desember 2013 signerte Riski en fireårsatvale med Rosenborg etter å ha rykket ned med Hønefoss etter 2013-sesongen.
I august 2015 ble Riski utlånt til IFK Göteborg, og i 2016 til Dundee United.
I sesongen 2016 var han med å vinne Cupen.

Odd

Den 1. juli 2016 signerte Riski en 2,5 års avtale med Odds Ballklubb som da vil gjelde ut 2018. Han vil spille med trøye nummer 24.
Fylkesvei 3940

Fylkesvei 3940 går mellom Skinsnes og Hønemyr i Songdalen kommune. Veien er 4,9 km lang.
Frem til 2019 hadde veien betegnelsen Fylkesvei 103.
Saltkällefjorden

Saltkällefjorden er en sidefjord til Gullmarn i det midtre Bohuslän. Den er rundt 6 kilometer lang. Fjorden starter fra Gullmarn ved Gårvik, og ender ved Saltkälla, hvor Europavei 6 passerer i fjordbotnen. Örekilsälven munner ut i fjorden ved Munkedals hamn.
Maria Magdalena

Opphav og familie

Evangeliet etter Fillip omtaler henne som søster til Fillip.
Navnet forklares oftest som Maria fra Magdala (nå Majdal i Israel), men forklaringen er omdiskutert.

Kildegrunnlag

Ifølge Lukasevangeliet for «sju onde ånder» ut av henne, men uten å gi noen detaljer. Ut fra Med samtidens forståelse av at sykdom var forårsaket av onde ånder, har noen tolket teksten som at hun hadde en alvorlig sykdom. Etter et tillegg til Markusevangeliet fra 200-tallet, var det Jesus som drev ut åndene.
Hun regnes av Carol Ann Morrow som en av de mest, om ikke den mest fremtredende kvinnen i kristendommen, etter jomfru Maria, mor til Jesus. Maria Magdalena reiste sammen med Jesus som en av hans tilhengere. Marrow tolker evangelienes beskrivelser som at hun var modig og tapper nok til å bli stående ved Jesus i hans tid med lidelser og død. 
Hun er i følge evangeliene etter Matteus, Lukas og Johannes blant de første Jesus viste seg for etter oppstandelsen. I den opprinnelige versjonen av Markusevangeliet, omtales hun ikke.
De kanoniske evangeliene navngir henne tolv ganger. Det er oftere enn de fleste av apostlene. 
Hun er omtalt i eller forfatter av Maria Magdalenas evangelium funnet i Tchacos Codex fra 300-tallet og Berlin-kodexen fra 100-tallet.

Spekulasjoner

I århundrenes løp har det vært mange spekulasjoner om hennes rolle før og etter at hun møtte Jesus. Disse har vært skjøge (prostituert), hustru, mor og hemmelig elskerinne. I vestlig tradisjon ble Maria identifisert med «synderinnen» i Lukas 7,37 og med Maria av Betania, mens man i østlig tradisjon skilte mellom de tre. Det var Gregor I den store som først fikk gjennomslag for dette synet,hvilket? og til tross for innvendinger fra blant annet Ambrosius av Milano, Augustin av Hippo og Thomas Aquinas ble sammenblandingen stående helt til reformen av den romerske kalender i 1969. Matteus og Lukas forteller at hun fulgte Jesus på avstand. Noen tolker tekstene i evangeliene som at Jesus og Maria Magdalena som «nært», men nevner ingen steder et faktisk forhold. Den norrøne prekensamlingen Den islandske homilieboken fra ca. 1200 omtaler henne som Jesu venninne og ektefelle. 
I følge en legende dro hun til Frankrike sammen med Lasarus, kristnet Provence og trakk seg tilbake til en grotte ved Sainte-Baume resten av livet. På stedet ble det senere reist en valfartskirke som ble ødelagt under den franske revolusjon. Denne fortellingen har dannet grunnlag for flere romaner. Dan Browns bok Da Vinci-koden fra 2003 er den mest kjente.
Maria Magdalena er betraktet som en helgen av katolske, ortodokse, anglikanske, og lutherske kirker. Det er ukjent når hun fikk helgenstatus. Hun har festdag 22. juli. Andre protestantiske kirker ærer henne som en troens heltinne. De østlige-ortodokse kirker minnes henne også på søndagen for myrrabærerne, som tilsvarer de vestlige de tre mariaer.
Thorvald Solheim

Barndom

Thorvald Solheim skaffet seg hyre på et skip og reiste til sjøs da han var fjorten år gammel, og han fikk sin åtte år yngre bror til å ta odelsretten på familiegården i hans sted. Lønnen han tjente på havet delte han i to like store deler. Den ene delen ga han til foreldrene fordi han hadde reist hjemmefra og ikke lenger deltok i gårdsdriften. Den andre delen av lønnen ba han faren sette inn på en egen bankkonto slik at Thorvald kunne begynne på styrmannsskolen så snart de påkrevde tre års fartstid på sjøen var unnagjort. Etter tre år på sjøen sto det null kroner på bankkontoen hans. Foreldrene hans hadde tatt hele lønnen hans selv, og han måtte på nytt ut på sjøen for å tjene nok penger til skolen. Denne gangen sparte han penger på en egen konto, og sendte mindre beløp til foreldrene og søsknene på Andøya. Mens han studerte ved styrmannsskolen møtte han sin fremtidige kone.

Andre verdenskrig

Solheim var sjøkaptein på allierte skip i Atlanterhavet. Uten at han hadde kjennskap til det, arbeidet søsteren hans, Walborg Solheim, for Gestapo i det okkuperte Norge.
Datteren hans, Eva Marie Solheim, skrev boken Lokkeduen og Sjøkapteinen om faren og tantens arbeid under den andre verdenskrig.
Sklinna

Sklinna er en øygruppe i Leka kommune i Trøndelag. Sklinna var tidligere et fiskevær og ligger ca. 20 km vest for øyen Leka. På Heimøya, den største av øyene, ligger Sklinna fyr, som inntil april 2004 var en bemannet fyrstasjon. Sklinna eies i dag av staten og forvaltes av Direktoratet for Naturforvaltning, Fylkesmannen i Nord-Trøndelag og Kystverket.
Øygruppen hadde fast bosetting frem til 1890-tallet, og det fantes en omfattende bygningsmasse med naust, brygger, rorbuer og fiskarheim. Disse byggene er nå borte og kun bygningene til fyrvirksomhetene står igjen. Her er det fyrvokterbolig, uthus, aggregathus og kaianlegg med naust. Både fyret og de tilhørende bygningene ble fredet i 1999. Bygningsmassen vedlikeholdes av Kystverket og det er jevnlig tilsyn med anlegget. Fiskarheimen i Sklinna ble rundt 1940 oppkjøpt og flyttet til Marøya i Nærøy, hvor den fremdeles er i bruk som forsamlingshus.

Fugleliv og naturreservat

Sklinna naturreservat ble opprettet i 2003 «for å bevare et egenartet øy- og skjærgårdsområde ytterst på Namdalskysten, der botaniske, zoologiske og geologiske elementer, så vel på land som i sjø, bidrar til å gi området dets særpreg. Området har stor naturfaglig verdi. Spesiell verdi knytter seg til området som hekkebiotop for en rekke sjøfuglarter, inklusiv alkefuglene». Stedet har internasjonal betydning for enkeltarter og som sjøfuglesamfunn, og fikk i  2011 status som ramsarområde.
Området har et rikt fugleliv og er meget attraktivt for fuglekikkere. Sklinna har Nord-Trøndelags eneste registrerte hekkeområde for lunde, alke, lomvi og havhest, og er et av de få stedene i Norge at lomvibestanden øker.
Bestanden av toppskarv økte betydelig mellom 2000 og 2009, og opptil 3300 hekkende par er telt. Sklinna har dermed sannsynligvis den største toppskarvkolonien i verden.
Vannareid

Vannareid er en bygd på vestsida av Vanna i Karlsøy kommune i Troms. Her er en av Vannas to barne- og ungdomsskoler for skolekretsen på den vestlige del av øya (50 elever 2003/2004). I tillegg har Vannareid barnehage, post, handel og et topp-moderne regnskapskontor. Den største arbeidsplassen på vestsiden av Vanna er på fiskebruket i nabobygda Torsvåg, ca. 10 km lenger vest. På Torsvågbruket er mange av Vannareids beboere sysselsatt, i tillegg til at flere av Vannareids fiskebåteiere har hjemmehavn i Torsvåg.
Norgesmesterskapet i boksing 1927

Norgesmesterskapet i boksing 1927 ble arrangert 26.–27. mars av Trondhjem Boksekrets i Arbeiderforeningen, Trondhjem.
Kongepokalen var satt opp i fjærvekt og vunnet av Arthur Olsen, IF Ørnulf.
Skjelvet

Mottakelse

VGs anmelder lot seg imponere og gav Skjelvet terningkast fem. Bergens Tidenes anmelder likeså, og gav filmen fem av seks hjerter. Dagbladets anmelder gav filmen også terningkast fem.
Filmen vant to priser under Amandaprisen 2019: folkets Amanda og beste visuelle effekter ved Lars Erik Hansen (Gimpville), Torgeir Busch (Storyline Studios), Espen Nordahl (Storm) og Magnus Olsson) (Filmgate). I tillegg var filmen nominert i klassene beste norske kinofilm og beste produksjonsdesign/scenografi (Jørgen Stangebye Larsen).
Familiesosiologi

Familiesosiologi er studiet av familien som institusjon og som arena for sosialisering. Familiesosiologien legger spesielt vekt på å undersøke betydningen av sosial klasse, kjønn og etnisitet, og forholdet mellom familien og arbeidslivet. Videre kan familiesosiologien påvise hvilke virkninger sosiale endringer har på familien.
I norsk sammenheng begynte familiesosiologien å vokse frem som et eget felt på 1950-tallet, og Erik Grønseth og Harriet Holter regnes som fagets grunnleggere. Blant de klassiske studiene innen norsk familiesosiologi finner man Erik Grønseths og psykologen Per Olav Tillers studie av fraværende fedre i sjømannsfamilier på 1950- og 1960-tallet og Erik Grønseths eksperimentelle studie av «ektefelledelt arbeidstid» fra 1970-tallet, et prosjekt om balansen mellom arbeid og familie som vekket stor internasjonal oppsikt både i faglige kretser og i media. Prosjektet ble fulgt opp i en oppfølgingsstudie fra 2005 finansiert av Norges forskningsråd.
Familiesosiologi er i utgangspunktet et distinkt felt innen sosiologi og skiller seg fra feltet kvinne- og kjønnsforskning, som oppstod senere med utgangspunkt i feministisk teori. De to tradisjonene er likevel i dag i stor grad overlappende.
Al Stewart

Al Stewart i dag

Da Stewarts musikalske karriere tok av på midten av 1970-tallet bosatte han seg USA og bor fortsatt i California. Mens hans studioalbum det siste tiåret har blitt få og utgitt med stort mellomrom turnerer han fortsatt i stor utstrekning i USA og i Europa. Innspillinger fra konsertene blir ofte gjort tilgjengelig gjennom hans fanklubber.
Cotswold Olimpick Games

Cotswold Olimpick Games er en årlig sportsbegivenhet som avholdes på fredagen etter bank holiday i nærheten av byen Chipping Campden i Cotswolds i England. Lekene startet trolig i 1612, og har fortsatt, med lengre og kortere avbrudd, frem til idag. De ble startet av den lokale advokaten Robert Dover, med godkjennelse av Jakob I av England.
Samhandling

Samhandling er et begrep som benyttes om koordinering og gjennomføring av aktiviteter i en prosess der ingen enkeltperson eller institusjon har totalansvar for prosessen, f.eks. det å lande et fly. Prosessen må derfor finne sted i forhandlinger mellom aktørene.

Generelt

Samhandling er som regel ikke et mål i seg selv, men et virkemiddel. Dessverre virker flere av dagens offentlige og halvoffentlige organisasjonsformer oppstykkende heller enn samhandlende. Dette gjelder for eksempel «flat struktur» i en kommune, der tjenesteproduksjonen skjer i avgrensede resultatenheter med redusert antall ledernivåer mellom enhetene og rådmannen. Spesielt har det vist seg at bestiller-utførermodeller og konkurranseutsetting av enkelttjenester stimulerer til domenekonflikter og gir ineffektiv tjenesteproduksjon.
Det norske begrepet samhandling benyttes ofte for å beskrive ulike typer prosesser og kan omhandle både sosial og profesjonell interaksjon (Engelsk: interaction) mellom individer eller virksomheter. Torgersen og Steiro (2009) finner at begrepet samhandling kan ofte bli brukt som et ‘gitt’ begrep som erstatning for nabobegrep som samarbeid, samspill, koordinering, samordning og samvirke. De mener at til tross for at samhandling benyttes i økende grad i det norske samfunnet av både etater, bedrifter, forskere og lærebokforfattere er det sjeldent man tydeliggjør begrunnelsen for bruken av begrepet. Dette synes Torgersen og Steiro er problematisk fordi uklarheter kan føre til misforståelser og spenninger mellom aktører som samhandler. Professor Glenn-Egil Torgersen er redaktør for en Open access basert antologi med grunnforskning om samhandling med tittelen Interaction: 'Samhandling' Under Risk: A Step Ahead of the Unforeseen. Antologien har 32 forfattere som bidrar med ulike perspektiv og tolkninger av samhandling i ulike bransjer og disipliner.
Ukhrul (distrikt)

Demografi

Ved folketellingen i 2011 var det 183 115 innbyggere i distriktet, mot 140 778 i 2001. Den urbane befolkningen utgjør 14,32 % av befolkningen.
Barn i alderen 0 til 6 år utgjorde 12,54 % i 2011 mot 14,94 % i 2001. Antallet jenter i den alderen per tusen gutter er 921 i 2011 mot 946 i 2001.
Skjånes

Skjånes (nordsamisk: Skeavvonjárga) er et lite tettbebygd sted som befinner seg 70 grader nord i Gamvik kommune i Finnmark. Ankomst til stedet skjer enten via FV 264 Hopseidet-Skjånes eller med hurtigbåt via Smalfjorden (Tana) i Tana Kommune.
Det lille stedet har rundt 60-70 innbyggere (2007) og de fleste innbyggerne arbeider og livnærer seg av hva fiskerinæringen har å tilby. Stedet har mistet mange offentlige arbeidsplasser ved at internatskolen og aldershjemmet ble nedlagt. I tillegg har regjeringen bestemt at Tanafjorden skal være oppdrettsfri sone, noe som gjør at Skjånessamfunnet ikke lenger kan drive med lakseoppdrett selv om lokalitetene her er av Finnmarks aller beste. Fra sommeren 2007 har det vært igangsatt fisketurisme på stedet.
Nevnt innledningsvis er det hurtigbåt i drift på stedet. Hurtigbåten anløper tre mindre tettsteder i området Langfjordnes, Nervei og Laggo, samt videre østover til Smalfjorden (Tana) i Tana Kommune. På det meste er hurtigbåten i virksomhet seks dager i uken og tre ganger daglig.